2024. aasta Tüüringi parlamendivalimised
2024. aasta Tüüringi parlamendivalimised on Saksamaa liidumaa Tüüringi kavandatud Tüüringi Maapäeva (Landtag) 8. koosseisu valimised, mis peaksid toimuma 1. septembril 2024. Kui 1. september valimispäevaks kinnitatakse, võivad valimised samal päeval toimuda ka naaberliidumaal Saksimaal. Valimiste eel on võimul Vasakpartei-SPD-roheliste nn puna-puna-roheline vähemusvalitsus eesotsas Bodo Ramelowiga (Vasakpartei). Valimised toimuvad Liidupäeva valimiste sarnase segasüsteemiga. Minimaalne Maapäeva kohtade arv on 88, millest 44 valitakse otsestes ringkondades majoritaarselt esimeste häältega (Erststimmen), teiste häälte (Zweitstimmen) põhjal jaotatakse liidumaa tasemel proportsionaalselt Hare-Niemeyeri meetodiga, valimiskünnisega 5%. Vajadusel lisandakse tasandusmandaate, millega Maapäeva kohtade arv suureneb.